Гомес Манрике
Песен

Превод от испански: Александър Муратов, Атанас Далчев, 1978

chitanka.info

Със хубостта си ме пленихте,

откраднахте ме с прелестта

и, в мене взряна, ме ранихте

с безкрайната си доброта.

Без страх тъмницата очаквам:

по моя воля ще съм там,

от кражбата не се оплаквам:

на нея аз попаднах сам;

но с удара си, запомнете,

с безкрайната си доброта

най-клетия от всички клети

направихте ме на света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.